Ledige stillinger 2. kvt. 2017

Det sæsonkorrigerede antal af ledige stillinger steg med 1.400 til et niveau på 32.300 ledige stillinger i den private sektor i andet kvartal. Den sæsonkorrigerede andel af ledige stillinger steg dermed i forhold til kvartalet før med 0,1 procentpoint til 1,9 pct. Andelen af ledige stillinger opgøres som antallet af ledige stillinger i forhold til summen af ledige og besatte stillinger.

Hovedstaden er eneste region med et årligt fald i andelen af ledige stillinger

I Region Hovedstaden faldt andelen af ledige stillinger i andet kvartal 2017 i forhold til samme kvartal året før med 0,2 procentpoint - fra 2,3 til 2,1 pct. Den største stigning i andel ledige stillinger havde Region Midtjylland med 0,4 procentpoint - fra 1,5 til 1,9 pct. I Region Sjælland steg andelen af ledige stillinger med 0,3 procentpoint til 1,9 pct. og i Region Syddanmark steg andelen med 0,2 procentpoint til 2,0 pct. I Region Nordjylland var andelen af ledige stillinger på 1,4 pct. ligesom i samme kvartal året før. Dermed har Nordjylland den laveste andel af ledige stillinger, mens Hovedstaden fortsat er den region med den højeste andel af ledige stillinger.

De mindste arbejdssteder har den højeste andel af ledige stillinger

De mindste arbejdssteder - med under ti ansatte - havde med 2,6 pct. den højeste andel af ledige stillinger. Dette er en stigning på 0,2 procentpoint siden samme kvartal året før. Arbejdssteder med 50-99 ansatte havde også en stigning i andelen på 0,2 procentpoint - fra 1,8 til 2,0 pct. For de største arbejdssteder - med over 100 ansatte - steg andelen af ledige stillinger med 0,1 procentpoint til 1,7 pct. og dermed havde de største arbejdssteder den laveste andel ledige stillinger. Arbejdssteder med 10-49 ansatte havde et fald i andelen af ledige stillinger på 0,1 procentpoint til en andel af ledige stillinger på 1,8 pct.

Erhvervsservice topper med både største stigning og højeste andel

Branchen erhvervsservice havde den største fremgang med 0,6 procentpoint i andelen af ledige stillinger til 3,2 pct. I finansiering, forsikring og handel steg andelen også med 0,6 procentpoint til en andel på 1,8 pct. I information og kommunikation faldt andelen af ledige stillinger i forhold til samme kvartal året før med 0,3 procentpoint til en andel på 3,2 pct.

Ledige stillinger i den private sektor fordelt på regioner Ledige stillinger Andel ledige stillinger 2016 2017 2016 2017 2. kvt. 3. kvt. 4. kvt. 1. kvt. 2. kvt. 2. kvt. 3. kvt. 4. kvt. 1. kvt. 2. kvt. antal pct. I alt - sæsonkorrigeret 29182 29710 31590 30939 32304 1,8 1,8 1,9 1,8 1,9 I alt - faktiske 31665 29940 28176 31448 35026 1,9 1,8 1,7 1,9 2,1 Hovedstaden 13877 12840 12129 13770 12948 2,3 2,1 2,0 2,3 2,1 Sjælland 2622 2208 2096 2533 3286 1,6 1,3 1,3 1,5 1,9 Syddanmark 5856 5139 4408 4477 6434 1,8 1,5 1,4 1,4 2,0 Midtjylland 5239 6141 6112 6130 7031 1,5 1,7 1,7 1,7 1,9 Nordjylland 1937 1528 1552 1951 2175 1,4 1,0 1,0 1,3 1,4 Uden fast arbejdssted1 2135 2083 1879 2587 3151 2,8 2,8 2,7 3,8 4,2

1

Ledige stillinger (faktiske tal) i den private sektor fordelt på branche og arbejdsstedets størrelse 2. kvt. 2016 2. kvt. 2017 I alt





1-9

ansatte



10-49

ansatte



50-99

ansatte



100 +

ansatte



Uden

fast

arbejds-

sted1 I alt





1-9

ansatte



10-49

ansatte



50-99

ansatte



100 +

ansatte



Uden

fast

arbejds-

sted1 antal ledige stillinger Antal ledige stillinger 31665 7162 10064 3737 8568 2135 35026 8271 9940 4272 9392 3151 Industri, råstofudvinding og forsyningsvirksomhed 4491 453 1014 446 2559 20 4712 549 913 711 2532 6 Bygge og anlæg 3060 1274 1183 295 303 6 3878 1465 1637 456 289 31 Handel og transport mv. 11369 3219 4218 1146 2136 649 10916 3306 3904 1363 2035 307 Information og kommunikation 3731 767 1070 850 1010 34 3644 842 930 731 1057 84 Finansiering, forsikring og ejendomshandel 1370 122 421 78 734 16 2300 581 372 172 1171 5 Erhvervsservice 7644 1328 2159 922 1826 1409 9576 1528 2184 839 2308 2718 andel ledige stillinger i pct. Andel ledige stillinger 1,9 2,4 1,9 1,8 1,6 2,8 2,1 2,6 1,8 2,0 1,7 4,2 Industri, råstofudvinding og forsyningsvirksomhed 1,4 1,7 1,3 0,9 1,5 0,8 1,4 2,1 1,1 1,5 1,4 0,5 Bygge og anlæg 2,0 3,1 2,0 1,5 1,1 0,1 2,5 3,5 2,6 2,2 1,1 1,5 Handel og transport mv. 1,7 2,3 1,5 1,6 1,4 2,8 1,6 2,2 1,4 1,8 1,3 1,3 Information og kommunikation 3,5 4,8 3,9 5,3 2,3 0,8 3,2 4,7 3,5 4,1 2,3 1,8 Finansiering, forsikring og ejendomshandel 1,2 0,5 1,6 0,7 1,6 1,4 1,8 1,9 1,3 1,6 2,1 0,6 Erhvervsservice 2,6 2,7 2,8 2,4 2,1 3,5 3,2 2,9 2,9 2,3 2,5 6,3

1

Hvordan hænger ledighed og ledige stillinger sammen?

Sammenhængen mellem ledighed og ledige stillinger kan illustreres med en beveridge-kurve. Den måler, hvor effektivt de ledige stillinger bliver besat. Hvis beveridge-kurven skifter indad og nedad - mod sydvest eller mod koordinatsystemets nulpunkt (0,0) - er det et tegn på, at arbejdsmarkedet fungerer bedre og bedre og er i stand til at matche ledige jobs og ledige personer, så man i princippet kan opnå både færre ledige stillinger og færre ledige personer.

Bevægelser langs kurven (i retningen nordvest-sydøst) er et udtryk for en konjunkturudvikling, hvor antallet af ledige stillinger typisk ændrer sig i modsat retning af antallet af ledige.

Nedenstående figur er baseret på sæsonkorrigerede tal for de enkelte kvartaler for såvel ledige stillinger som for AKU-ledigheden for de 16-64-årige. Derudover skal man bemærke, at såvel andelen af ledige stillinger som AKU-ledigheden i de enkelte kvartaler vises i pct. med en decimal i kurven nedenfor.

Stigning i andelen af ledige stillinger og faldende AKU-ledighed

Perioden fra andet kvartal 2012 til første kvartal 2016 havde en for arbejdstagerne positiv udvikling i beveridge-kurven med overvejende faldende AKU-ledighed og en stigende andel af ledige stillinger. Fra første kvartal 2016 til fjerde kvartal 2016 er AKU-ledigheden steget, trods en uændret eller stigende andel af ledige stillinger. I det seneste kvartal er tendensen igen en stigende andel af ledige stillinger og en faldende AKU-ledighed.